Областният управител пред АВиК: Ще търсим решение на всеки проблем във всяко населено място в Пловдив и областта – Областна администрация Пловдив
17.12.2019 17:39 17.12.2019 17:39 192 @ven10 Дани Каназирева
Областният управител Дани Каназирева в качеството си на председател на Асоциацията по водоснабдяване и канализация проведе извънредно заседание, на което бяха поставени и обсъдени проблеми с ВиК в отделни селища от пловдивска област.
По думите й изключително важно е водният оператор да даде отговор какви са възможностите и в какви срокове може да се реши проблема с водоснабдяването в село Поройна, община Първомай.
На второ място е въпросът с изграждането на канализация в пловдивските квартали–Гаганица и Разкопаница в район “Северен“. Според Каназирева това са квартали, които са в Пловдив, а все едно са забравени напълно от властта.
Тя постави въпрос кога ще бъде изградена канализация там и има ли предвидени инвестиции за това? От ВиК предложиха създаване на експертна група, която да се председателства от Дани Каназирева за да се разгледа съществуващият проект на община Пловдив и да се набележат конкретни действия.
„В случая най-голямата несправедливост по сигнали на живеещите там е, че им се събира такса за канализация, а всъщност няма такава и реално не ползват съответната услуга , поясни Каназирева. Спартак Николов пое ангажимент да провери и ако има неправилно начисление да отстрани тази несправедливост.
На заседанието стана ясно, че за един от най-важните проекти за Пловдив – Южния обходен колектор водният оператор като бенефициент е отговорен за проектирането и изпълнението. Очаква се обществената поръчка да бъде обявена за проектиране и изпълнение като инженеринг до март следващата година, а изпълнението е със срок 2022 година.
„Изграждането на колектора е изключително важно, защото ще реши проблема с наводняването на канализацията в район Южен и проблема с липсата на канализация в други два квартала на града –Остромила и Беломорски“, допълни областният управител.
Поставен бе проблемът за качеството на питейната вода в село Пъдарско, община Брезово. Там в момента се осигурява вода с водоноски. Ще се предложи трайното решение на проблема, който ще бъде обсъден в четвъртък в областна управа.
На заседанието бяха поставени и разгледани въпроси, относно пречиствателните станции на общините Карлово, Марица и Първомай.
На заседанието участваха областният управител Дани Каназирева, Спартак Николов- управител на ВиК- Пловдив, кметове и представители на общините от областта.
16.01.2019 16:07 16.01.2019 16:07 @ven10
30.04.2020 19:38 30.04.2020 19:38 @ven10